CELEX: 32015D0016
Language: fi
Date: 2015-01-06 00:00:00
Title: Komission täytäntöönpanopäätös (EU) 2015/16, annettu 6 päivänä tammikuuta 2015 , yhdellä sahausyksiköllä varustettuja vaakasuoraan sahaavia käsikäyttöisiä katkaisusahoja koskevan standardin EN 1870-17:2012 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla  ETA:n kannalta merkityksellinen teksti

7.1.2015   
            
            
               FI
            
            
               Euroopan unionin virallinen lehti
            
            
               L 3/61
            
         KOMISSION TÄYTÄNTÖÖNPANOPÄÄTÖS (EU) 2015/16,
   annettu 6 päivänä tammikuuta 2015,
   yhdellä sahausyksiköllä varustettuja vaakasuoraan sahaavia käsikäyttöisiä katkaisusahoja koskevan standardin EN 1870-17:2012 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun direktiivin 2006/42/EY (1) ja erityisesti sen 10 artiklan,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (2) 22 artiklalla perustetun komitean lausunnon,
   sekä katsoo seuraavaa:
   
               (1)
            
            
               Jos kansallinen standardi, jolla saatetaan voimaan yhdenmukaistettu standardi, jonka viitetiedot on julkaistu Euroopan unionin virallisessa lehdessä, kattaa yhden tai useamman direktiivin 2006/42/EY liitteessä I vahvistetun olennaisen terveys- ja turvallisuusvaatimuksen, kyseisen standardin mukaiseksi rakennetun koneen oletetaan täyttävän asianomaiset olennaiset terveys- ja turvallisuusvaatimukset.
            
         
               (2)
            
            
               Ranska esitti toukokuussa 2013 direktiivin 2006/42/EY 10 artiklan nojalla virallisen vastalauseen, joka koski standardia EN 1870-17:2012 ”Puuntyöstökoneiden turvallisuus — Pyörösahat — Osa 17: Yhdellä sahausyksiköllä varustetut vaakasuoraan sahaavat käsikäyttöiset katkaisusahat”, jota Euroopan standardointikomitea (CEN) ehdotti yhdenmukaistettavaksi direktiivin 2006/42/EY nojalla.
            
         
               (3)
            
            
               Virallinen vastalause perustuu ongelmiin standardin lausekkeessa 5.3.6.1 olevan 3 kohdan määräyksissä, jotka koskevat sahanterän suojusta ja joissa todetaan, että suojus voi olla kiinteä tai liikuteltava mutta ei sitä, kumpi niistä on milloinkin tarpeen, vaikka nämä kaksi laiteluokkaa eroavat toisistaan ja tarjoavat erilaisen, eri riskianalyysejä vastaavan turvallisuustason.
            
         
               (4)
            
            
               Tarkasteltuaan standardia EN 1870-17:2012 yhdessä direktiivin 2006/42/EY 22 artiklalla perustetun komitean edustajien kanssa komissio totesi, että standardi ei täytä direktiivin 2006/42/EY liitteessä I olevassa 1.4.2 kohdassa ”Suojuksia koskevat erityisvaatimukset” vahvistettuja olennaisia terveys- ja turvallisuusvaatimuksia, koska suunnittelija voi päättää asentaa erilaisia turvallisuustasoja tarjoavia suojuksia viittaamatta riskianalyysiin.
            
         
               (5)
            
            
               Jos yhdenmukaistettuun standardiin sisällytetään vaihtoehtoja, joista yksi ei täytä direktiivissä 2006/42/EY vahvistettuja olennaisia terveys- ja turvallisuusvaatimuksia, standardin noudattamiseen perustuvasta vaatimustenmukaisuusolettamasta voi aiheutua sekaannusta.
            
         
               (6)
            
            
               Ottaen huomioon tarve parantaa standardin EN 1870-17:2012 turvallisuusnäkökohtia ja kunnes kyseistä standardia tarkistetaan asianmukaisesti, standardin EN 1870-17:2012 julkaisemiseen Euroopan unionin virallisessa lehdessä olisi liitettävä asianmukainen varoitus,
            
         ON HYVÄKSYNYT TÄMÄN PÄÄTÖKSEN:
   1 artikla
   Julkaistaan standardin EN 1870-17:2012 ”Puuntyöstökoneiden turvallisuus — Pyörösahat — Osa 17: Yhdellä sahausyksiköllä varustetut vaakasuoraan sahaavat käsikäyttöiset katkaisusahat” viitetiedot Euroopan unionin virallisessa lehdessä tämän päätöksen liitteessä vahvistetuin varauksin.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 6 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 157, 9.6.2006, s. 24.
   
      (2)  EUVL L 316, 14.11.2012, s. 12.
   
      LIITE
      DIREKTIIVIN 2006/42/EY TÄYTÄNTÖÖNPANOON LIITTYVÄ KOMISSION TIEDONANTO
      (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot)
      
                  ESO (1)
                  
               
               
                  Yhdenmukaistetun standardin viitenumero ja nimi
                  (ja viiteasiakirja)
               
               
                  Ensimmäinen julkaisu EYVL/EUVL
               
               
                  Korvattavan standardin viitenumero
               
               
                  Päivä, jona korvattavan standardin vaatimustenmukaisuusolettama päättyy
                  Huomautus 1
               
            
                  CEN
               
               
                  EN 1870-17:2012
                  Puuntyöstökoneiden turvallisuus — Pyörösahat — Osa 17: Yhdellä sahausyksiköllä varustetut vaakasuoraan sahaavat käsikäyttöiset katkaisusahat
               
               
                  Tämä on ensimmäinen julkaisu
               
               
                  EN 1870-17:2007+A2:2009
                  Huomautus 2
               
               
                  Tämän tiedonannon julkaisupäivä
               
            
                  
                     Varoitus: Tämä julkaisu ei koske tämän standardin 5.3.6.1 lausekkeessa olevaa, sahanterän suojuksen valintaa koskevaa 3 kohtaa, jonka soveltamisen ei katsota antavan olettamaa direktiivin 2006/42/EY liitteessä I olevan 1.4.2 kohdan olennaisten terveys- ja turvallisuusvaatimusten mukaisuudesta.
               
            
                  Huomautus 1:
               
               
                  Yleensä päivä, jolloin vaatimustenmukaisuusolettama päättyy, on sama kuin eurooppalaisen standardointielimen asettama standardin kumoamispäivä (”dow”). Standardien käyttäjiä kuitenkin kehotetaan kiinnittämään huomiota siihen, että poikkeustapauksissa se voi olla jokin muukin päivä.
               
            
                  Huomautus 2:
               
               
                  Uuden (tai muutetun) standardin soveltamisala on sama kuin standardin, jonka se korvaa. Ilmoitetusta päivästä lähtien korvattu standardi ei enää anna olettamaa unionin asiaankuuluvan lainsäädännön olennaisten tai muiden vaatimusten mukaisuudesta.
               
            
         (1)  ESO: Euroopan standardointikomitea:
      
                  —
               
               
                  CEN: Avenue Marnix 17, 1000 Bruxelles/Brussel, BELGIQUE/BELGIË, puhelin: +32 25500811; faksi +32 25500819(http://www.cen.eu)